CELEX: 32019R0927
Language: bg
Date: 2019-06-03 00:00:00
Title: Регламент за изпълнение (ЕС) 2019/927 на Комисията от 3 юни 2019 година относно класирането на някои стоки в Комбинираната номенклатура

6.6.2019   
               
               
                  BG
               
               
                  Официален вестник на Европейския съюз
               
               
                  L 148/19
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/927 НА КОМИСИЯТА
         от 3 юни 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 юни 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Кош с приблизителни размери 32 × 27 × 20 cm, представляващ правоъгълен паралелепипед.
                        Изделието се състои от стоманена тел (с диаметър приблизително 4 mm) и хартия. Телта е поставена само по краищата на правоъгълния паралелепипед, образувайки рамка. Рамката поддържа тъкан, състояща се от основа и снопове вътъчни нишки от хартия.
                        Всеки сноп се състои от две сгънати и усукани по дължина хартиени ленти, усукани заедно. Всяка усукана хартиена лента е широка приблизително 5,5 mm. Телта е изцяло покрита от хартията.
                        Вж. изображенията (*1)
                        
                     
                     
                        6307 90 98 
                     
                     
                        Класирането се определя от общи правила 1, 3, буква б) и 6 за тълкуване на Комбинираната номенклатура, от забележка 1 към глава 63 и от описанието на кодове по КН 6307 , 6307 90  и 6307 90 98 .
                        Кошът не е домашна потреба от желязо или стомана от позиция 7323 , защото не телта от неблагороден метал, а хартиената тъкан придава на изделието основния му характер по смисъла на общо правило за тълкуване 3, буква б), тъй като изделието има външния вид на хартиен кош. То няма външния вид на кош от метал, защото телта е изцяло покрита от хартията и поради това не се вижда. Освен това изделието е направено главно от хартия. Ето защо се изключва класиране в позиция 7323 .
                        Тъй като хартиените ленти са усукани, те се смятат за хартиена прежда (текстилна прежда) по смисъла на позиция 5308  (вж. също Обяснителните бележки към Хармонизираната система – ОБХС, в частта им за позиция 5308 , Б) хартиена прежда, третата алинея). Класирането на изделието в глава 46 се изключва по силата на забележка 1 към глава 46, защото текстилните прежди не се смятат за „материали за плетене“.
                        Освен това нишките са изтъкани заедно, създавайки тъкан (основа и снопове вътъчни нишки). Следователно кошът не е изделие от хартиена прежда, а изделие от тъкан и класирането му в позиция 5609  се изключва (вж. също ОБХС в частта им за позиция 5609 , първата алинея и третата алинея, буква в).
                        Конфекционираните текстилни артикули от всякакви текстилни тъкани, които не са изрично описани другаде в КН, се класират в глава 63, подглава I (вж. също ОБХС в частта им за глава 63, Общи положения, 1), първата алинея).
                        Поради това изделието трябва да бъде класирано в код по КН 6307 90 98  като друг конфекциониран текстилен артикул.
                     
                  
               (*1)  Изображенията са само за информация.